laion/Wikipedia-Exotic huggingface dataset:
হারিস রউফ

হারিস রউফ (উর্দু: حارث رؤف‎‎; জন্ম ৭ নভেম্বর ১৯৯৩) হলেন একজন পাকিস্তানি ক্রিকেটার। ২০২০ সালের জানুয়ারিতে পাকিস্তান ক্রিকেট দলের হয়ে তার আন্তর্জাতিক অভিষেক হয়। ২০১৮ সালের ৫ অক্টোবর ২০১৮ আবুধাবি টি-টোয়েন্টি ট্রফিতে লাহোর কালান্দার্সের হয়ে তার টুয়েন্টি২০ ক্রিকেটে অভিষেক হয়। ২০১৮ সালের নভেম্বরে, ২০১৯ পাকিস্তান সুপার লিগ টুর্নামেন্টের জন্য প্লেয়ার্স ড্রাফটে লাহোর কালান্দার্স তাকে কিনেছিল। ইসলামাবাদ মডেল কলেজের ছাত্র থাকাকালীন তিনি ক্রিকেটের চেয়ে ফুটবলে বেশি আগ্রহী ছিলেন, তার স্কুলকে তিনি ফুটবল ট্রফি পেতে সাহায্য করেছিলেন। তিনি আন্তর্জাতিক ইসলামী বিশ্ববিদ্যালয়, ইসলামাবাদ ক্রিকেট দলে যোগদান করেন এবং যখন তার কোচ তাকে ২০১৭ সালের সেপ্টেম্বরে গুজরানওয়ালাতে অনুষ্ঠিত লাহোর কালান্দার্স এর ট্রায়ালে যোগ দিতে বলেন, তখন তিনি প্রথমে অনিচ্ছা প্রকাশ করেন। যদিও তিনি পরবর্তিতে সম্মত হন এবং আকিব জাভেদ তাকে দেখেছিলেন, যিনি তাকে অস্ট্রেলিয়ায় ক্রিকেট খেলতে প্রেরণ করেছিলেন, তারপরে তিনি ২০১৮ আবুধাবি টি-টোয়েন্টি ট্রফির জন্য লাহোর কালান্দার্সের জন্য নির্বাচিত হন, যা তার ঘরোয়া কর্মজীবনের অভিষেক হিসেবেও চিহ্নিত হয়। "Haris Rauf | Pakistan Cricket Team | Official Cricket Profiles | PCB"। www.pcb.com.pk (ইংরেজি ভাষায়)। সংগ্রহের তারিখ ২০২১-১১-০৯।  "Haris Rauf puts all his efforts into playing Tests for Pakistan"। ESPNcricinfo (ইংরেজি ভাষায়)। সংগ্রহের তারিখ ২০২১-১১-০৯।  "20 cricketers for the 2020s"। Cricinfo (ইংরেজি ভাষায়)। সংগ্রহের তারিখ ২০২১-১১-০৯।  "Haris Rauf profile and biography, stats, records, averages, photos and videos"। ESPNcricinfo (ইংরেজি ভাষায়)। সংগ্রহের তারিখ ২০২১-১১-০৯।  "Rising from the ashes — Haris Rauf"। www.geo.tv (ইংরেজি ভাষায়)। সংগ্রহের তারিখ ২০২১-১১-০৯।  "Full Scorecard of Qalandars vs Hurricanes Group A 2018/19 - Score Report | ESPNcricinfo.com"। ESPNcricinfo (ইংরেজি ভাষায়)। সংগ্রহের তারিখ ২০২১-১১-০৯।  "Choices made for PSL 4 draft | SAMAA"। Samaa TV (ইংরেজি ভাষায়)। সংগ্রহের তারিখ ২০২১-১১-০৯।  Ali, Liaqat। "Rauf on track to become another 'Pindi Express'"। Khaleej Times (ইংরেজি ভাষায়)। সংগ্রহের তারিখ ২০২১-১১-০৯।  ইএসপিএনক্রিকইনফোতে হারিস রউফ (ইংরেজি)
ডুয়ান ইয়ংপিং

ডুয়ান ইয়ংপিং ( জন্ম  ; ১৯৬১) একজন চীনা বিলিয়নেয়ার উদ্যোক্তা এবং বৈদ্যুতিক প্রকৌশলী। তিনি সুবার ইলেকট্রনিক্স ইন্ডাস্ট্রি কর্পোরেশন (প্রাক্তন সিইও) এবং বিবিকে ইলেকট্রনিক্স গ্রুপ (বর্তমান চেয়ারম্যানও) উভয়ের প্রতিষ্ঠাতা। বিবিকে ইলেক্ট্রনিক্স প্রথমে গেম তৈরি করত। তারপর তারা অপো নামে অডিও প্লেয়ার এবং ভিভো নামে সিডি প্লেয়ার তৈরি করত। এগুলো বর্তমানে মোবাইল কোম্পানি হিসেবে বিশ্বব্যাপী জনপ্রিয়। ২০১৮ সালের হুরুন চীনের ধনী তালিকা অনুসারে ডুয়ানের মোট সম্পদের পরিমাণ $১.৫ বিলিয়ন ছিল। Hariharan, Sindhu। "4-brand owner BBK Electronics unseats Xiaomi"। The Economic Times। সংগ্রহের তারিখ ২০২১-১১-০৯।  Mukherjee, Writankar। "Oppo, Vivo offer retailers unkindest cut"। The Economic Times। সংগ্রহের তারিখ ২০২১-১১-০৯।  "Archived copy"। ২০০৭-০৯-১৩ তারিখে মূল থেকে আর্কাইভ করা। সংগ্রহের তারিখ ২০০৮-০১-১৭।
কুইক সর্ট

কুইক সর্ট একটি সুপরিচিত সর্টিং অ্যালগোরিদম। টোনি হোর ১৯৬০ সালে এটি উদ্ভাবন করেন। এই সর্টিং অ্যালগোরিদমটি n সংখ্যক জিনিসকে সর্ট করতে বা নির্দিষ্ট ক্রমে সাজাতে গড়ে Θ(n log n) সংখ্যক তুলনা(comparisons) করে থাকে। তবে ওয়ার্স্ট কেসে অরথাত সব থেকে প্রতিকুল অবস্থায় অ্যালগোরিদমটি O(n2) সংখ্যক তুলনা করে থাকে। সাধারণভাবে, কুইক সর্ট অন্যান্য Θ(n log n) সর্টিং অ্যালগোরিদমগুলির চেয়ে উল্লেখযোগ্যপরিমাণ দ্রুততর, কারণ এর ভেতরের লুপটি বেশির ভাগ নির্মাণ-কৌশলে সুবিধাজনকভাবে বাস্তবায়ন করা যায় এবং বাস্তব জীবনে ব্যবহৃত বেশির ভাগ উপাত্তের জন্য নকশাটি এমনভাবে বেছে নেয়া যায় যাতে দ্বি-ঘাত সময় এড়ানো সম্ভবপর হয়। কুইক সর্ট একরকমের তুলনাকেন্দ্রিক সর্ট। সুবিধাজনক বাস্তবায়নে এটা আর সুস্থিত সর্ট থাকে না। কুইক সর্ট বিভক্ত কর এবং জয় কর কৌশলে সর্ট করে থাকে, এজন্য একটা বড় তালিকাকে এটি দুটি ক্ষুদ্রতর তালিকায় বিভক্ত করে। ধাপগুলি হলোঃ তালিকা থেকে পিভট নামক একটি সদস্য বাছাই কর। তালিকাটিকে পুনরায় নির্দিষ্ট ক্রমে এমনভাবে সাজাও যাতে পিভট থেকে ছোট তালিকাস্থ সকল সদস্য পিভটের আগে থাকে আর পিভটের চেয়ে বড় সকল সদস্য থাকে পিভটের পরে(পিভটের সমমানের সদস্য আগে বা পরে যেকোন জায়গায় থাকতে পারে)। এই পার্টিশনকরণের শেষে পিভট তার চূড়ান্ত অবস্থানে (সঠিকভাবে ক্রমক্রীত তালিকায় তার যেখানে থাকার কথা সেখানে) থাকবে। এটাকে পার্টিশন ক্রিয়া বলা হয়ে থাকে। পুনরাবৃত্তভাবে পিভট অপেক্ষা ক্ষুদ্রতর মানবিশিষ্ট সদস্যদের উপতালিকা এবং বৃহত্তর মানবিশিষ্ট সদস্যদের উপতালিকাকে সর্ট কর। পুনরাবৃত্তির বেস কেইস বা ভিত্তি অবস্থা হচ্ছে শূন্য বা একক দৈর্ঘ্যের তালিকা যারা আপনা থেকেই সর্টকৃত থাকে। অ্যালগোরিদমটির ইনপুট যদি সসীম একটি তালিকা হয়ে থাকে তাহলে এটি সসীম সময়েই তালিকাটিকে সর্ট করতে পারবে, কারণ প্রতি ইটারেশনে এটি কমপক্ষে একটা সদস্যকে তার চূড়ান্ত অবস্থানে স্থাপন করতে সমর্থ হয়। সহজ স্যুডোকোডে প্রকাশ করলে অ্যালগরিদমটি হবেঃ function quicksort(q) var list less, pivotList, greater if length(q) ≤ 1 return q select a pivot value pivot from q for each x in q except the pivot element if x < pivot then add x to less if x ≥ pivot then add x to greater add pivot to pivotList return concatenate(quicksort(less), pivotList, quicksort(greater)) উল্লেখ্য যে, কোন একটা সদস্যকে পর্যবেক্ষণে অন্যান্য সদস্যের সাথে এর তুলনাকেই কেবল ব্যবহার করা হয়েছে বলে কুইক সর্ট একধরনের তুলনাকেন্দ্রিক সর্ট। ফাংশনাল ভাষাগুলোতে সাধারণত অ্যালগোরিদমগুলো হুবহু লেখা যায়, যেমন হ্যাস্কেলে অ্যালগোরিদমটি হলো: quickSort [] = [] quickSort (x : xs) = quickSort lower ++ equal ++ quickSort higher where lower = filter (< x) xs equal = x : (filter (== x) xs) higher = filter (> x) xs "ভাগ করে জয় কর " এই পদ্ধতির জন্য মার্জ শর্ট এর মত কুইক শর্টকেও সমান্তরাল-করণ করা যায় |
অস্ট্রেলিয়া জাতীয় অনূর্ধ্ব-২০ ফুটবল দল

অস্ট্রেলিয়া জাতীয় অনূর্ধ্ব-২০ ফুটবল দল (ইংরেজি: Australia national under-20 football team; যা অস্ট্রেলিয়া অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে অস্ট্রেলিয়ার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম অস্ট্রেলিয়ার ফুটবলের সর্বোচ্চ নিয়ন্ত্রক সংস্থা অস্ট্রেলিয়া ফুটবল ফেডারেশন দ্বারা নিয়ন্ত্রিত হয়। ১৯৭৮ সালের ১১ই নভেম্বর তারিখে, অস্ট্রেলিয়া অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; নিউজিল্যান্ডের অকল্যান্ডে অনুষ্ঠিত পাপুয়া নিউগিনি অনূর্ধ্ব-২০ দলের বিরুদ্ধে উক্ত ম্যাচে তারা ৯–০ গোলের ব্যবধানে জয়লাভ করেছিল। ৪৫,৫০০ ধারণক্ষমতাবিশিষ্ট সিডনি ফুটবল স্টেডিয়ামে সকারুস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় অস্ট্রেলিয়ার সিডনিতে অবস্থিত। বর্তমানে এই দলের ম্যানেজারের দায়িত্ব পালন করছেন অস্ট্রেলীয় সাবেক ফুটবল খেলোয়াড় গ্যারি ভান ইগমন্ড। অস্ট্রেলিয়া অনূর্ধ্ব-২০ এপর্যন্ত ১৫ বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৯৩ ফিফা অনূর্ধ্ব-২০ বিশ্বকাপের তৃতীয় স্থান নির্ধারণীতে পৌঁছানো, যেখানে তারা ইংল্যান্ড অনূর্ধ্ব-২০ দলের কাছে ১–২ গোলের ব্যবধানে পরাজিত হয়েছে। অন্যদিকে, এএফসি অনূর্ধ্ব-২০ এশিয়ান কাপে অস্ট্রেলিয়া অনূর্ধ্ব-২০ এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ২০১০ এএফসি অনূর্ধ্ব-২০ এশিয়ান কাপের ফাইনালে পৌঁছানো, যেখানে তারা উত্তর কোরিয়া অনূর্ধ্ব-২০ দলের কাছে ২–৩ গোলের ব্যবধানে পরাজিত হয়েছে। টমি ওয়ার, মার্ক বিরিগিটি, কফি ড্যানিং, স্কট ম্যাকডোনাল্ড এবং মিচ নিকোলসের মতো খেলোয়াড়গণ অস্ট্রেলিয়া অনূর্ধ্ব-২০ দলের জার্সি গায়ে মাঠ কাঁপিয়েছেন। "Australia U20" [অস্ট্রেলিয়া অনূর্ধ্ব-২০]। worldfootball.net (ইংরেজি ভাষায়)। সংগ্রহের তারিখ ৯ নভেম্বর ২০২১।  "Australia Under 20: Squad" [অস্ট্রেলিয়া অনূর্ধ্ব-২০: দল]। soccerway.com (ইংরেজি ভাষায়)। সংগ্রহের তারিখ ৯ নভেম্বর ২০২১।  "Australia U20 - Club profile" [অস্ট্রেলিয়া অনূর্ধ্ব-২০ – ক্লাবের তথ্য]। transfermarkt.com (ইংরেজি ভাষায়)। ট্রান্সফারমার্কেট। সংগ্রহের তারিখ ৯ নভেম্বর ২০২১।  "Australia"। FIFA World Youth Championship Australia 1993™: England। ৮ জুন ২০২১। সংগ্রহের তারিখ ১২ নভেম্বর ২০২১।  "The Asian Football Confederation"। The AFC.com। ২০১৮-০৯-২৮। Archived from the original on ২০১৮-০৯-২৮। সংগ্রহের তারিখ ২০২১-১১-০৯। উদ্ধৃতি শৈলী রক্ষণাবেক্ষণ: ইউআরএল ফিট নয় (link) "Update on FIFA Women's World Cup™ and men's youth competitions" [ফিফা নারী বিশ্বকাপ এবং পুরুষদের যুব প্রতিযোগিতার হালনাগাদকৃত তথ্য]। FIFA.com (ইংরেজি ভাষায়)। ফিফা। ২৪ ডিসেম্বর ২০২০। সংগ্রহের তারিখ ২৪ ডিসেম্বর ২০২০।  দাপ্তরিক ওয়েবসাইট (ইংরেজি) ফিফা-এ অস্ট্রেলিয়া জাতীয় অনূর্ধ্ব-২০ ফুটবল দল ওয়েব্যাক মেশিনে আর্কাইভকৃত ২০ ডিসেম্বর ২০১৮ তারিখে (ইংরেজি) এএফসি-এ অস্ট্রেলিয়া জাতীয় অনূর্ধ্ব-২০ ফুটবল দল (ইংরেজি) টেমপ্লেট:এএফসি অনূর্ধ্ব-২০ দল
অ্যামারান্থাস অ্যালবাস

অ্যামারান্থাস অ্যালবাস (Amaranthus albus) হল সপুষ্পক উদ্ভিদের একটি একবর্ষজীবী প্রজাতি। এটি গ্রীষ্মমণ্ডলীয় আমেরিকার স্থানীয় উদ্ভিদ, তবে ইউরোপ, আফ্রিকা এবং অস্ট্রেলিয়া সহ অন্যান্য স্থানে এর বহুবিস্তৃত অ-স্থানীয় প্রজাতির দেখা মিলে। এর প্রচলিত ইংরেজি নামগুলো হলো কমন টাম্বলউইড, টাম্বল পিগউইড, টাম্বলউইড, প্রোস্ট্রেট পিগউইড, পিগউইড অ্যামারান্থ, হোয়াইট অ্যামারান্থ, এবং সাদা পিগউইড । অমরান্থাস অ্যালবাস ৫০ সেমি (২০ ইঞ্চি) লম্বা একটি একবর্ষজীবী ভেষজ উদ্ভিদ, এর অনেকগুলো শাখা তৈরি হয়। বড় আকারের অ্যালবাসগুলো মারা গেলে এবং শুকিয়ে গেলে টাম্বলউইডে পরিণত হয়। এদের পাতার কুঠরিগুলিতে গুচ্ছাকারে ছোট ছোট সবুজ ফুল তৈরি হয়। পুরুষ এবং মহিলা ফুল একই গুচ্ছ একসাথে মিশে থাকে। কম্বোডিয়ায়, এই গাছের পাতা (খ্মের ভাষায় যা phti sâ নামে পরিচিত) শূকরের খাদ্য হিসাবে ব্যবহৃত হয় এবং মাঝেমধ্যে মানুষেরাও রান্না করে খায়। "The Plant List: A Working List of All Plant Species"। সংগ্রহের তারিখ ২ জুন ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Flora of China, 白苋 bai xian Amaranthus albus Linnaeus Altervista Flora Italiana, Amaranto bianco, weißer Fuchsschwanz, carurú-branco, Amaranthus albus L. includes photos and European distribution map "Atlas of Living Australia"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০২১।  "Amaranthus albus"। জার্মপ্লাজম রিসোর্স ইনফরমেশন নেটওয়ার্ক (জিআরআইএন)। কৃষি গবেষণা পরিসেবা (এআরএস), মার্কিন যুক্তরাষ্ট্রের কৃষি বিভাগ (ইউএসডিএ)। সংগ্রহের তারিখ ২০ জুলাই ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Amaranthus albus" (ইংরেজি ভাষায়)। ন্যাচারাল রিসোর্সেস কনসারভেশন সার্ভিস প্ল্যান্টস ডেটাবেস। ইউএসডিএ। সংগ্রহের তারিখ ৭ জানুয়ারি ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Flora of North America, Tumbleweed amaranth, tumble pigweed, white amaranthAmaranthus albus Linnaeus, Syst. Pauline Dy Phon (২০০০)। Plants Utilised In Cambodia/Plantes utilisées au Cambodge। Imprimerie Olympic। পৃষ্ঠা 121।  উইকিমিডিয়া কমন্সে অ্যামারান্থাস অ্যালবাস সংক্রান্ত মিডিয়া রয়েছে। জেপসন ম্যানুয়াল ট্রিটমেন্ট ক্যালিফোর্নিয়া বিশ্ববিদ্যালয়, বার্কলির ক্যালফটোস ডাটাবেজে Amaranthus albus
অ্যামারান্থাস অ্যান্ডার্সোনাই

অ্যামারান্থাস অ্যান্ডারসোনাই (Amaranthus anderssonii) হল অ্যামারান্থাসি পরিবারের অন্তুর্ভুক্ত একটি উদ্ভিদ প্রজাতি। এটি ইকুয়েডরের স্থানীয় উদ্ভিদ। Tye, A. & Lau, B. 2005. Amaranthus anderssonii. 2014 IUCN Red List of Threatened Species. Downloaded on 4 August 2015.
অ্যামারান্থাস অস্ট্রালিস

অ্যামারান্থাস অস্ট্রালিস (Amaranthus australis) হল অ্যামারান্থাসি পরিবারের অন্তুর্ভুক্ত একটি উদ্ভিদ প্রজাতি। ইংরেজি বলয়ে এটি সাউদার্ন অ্যামারান্থ বা সাউদার্ন ওয়াটার-হেম্প নামেও পরিচিত। উচ্চতার দিক দিয়ে উদ্ভিদটি সাধারণত ১ থেকে ৩ মিটার (৩.৩ থেকে ৯.৮ ফুট) বৃদ্ধি পায়, যদিও কিছু কিছু উদ্ভিদ ৯ মিটার (৩০ ফুট) উচ্চতা পর্যন্ত বৃদ্ধি পায় বলে জানা গেছে। এর কাণ্ডগুলির ব্যাস ৩০ সেন্টিমিটার পর্যন্ত হতে পারে। এটি একটি স্বল্পকালস্থায়ী বহুবর্ষজীবী ভেষজ উদ্ভিদ প্রজাতি। এটি মার্কিন যুক্তরাষ্ট্র, মেক্সিকো, ওয়েস্ট ইন্ডিজ এবং দক্ষিণ আমেরিকার অনেকগুলো দক্ষিণাঞ্চলীয় রাজ্যে পাওয়া যায়। সাধারণত জলাভূমি অঞ্চলে এদের দেখা মেলে। এপর্যন্ত পাওয়া বৃহত্তম অস্ট্রালিসটি ছিল ৪.৬ মিটার (১৫ ফুট) লম্বা। উত্তর আমেরিকার উদ্ভিদ
কিতাবের মাজার

কিতাবের মাজার (হিব্রু ভাষায়: היכל הספר‎, হেইখাল হা'শেফের) হল জেরুসালেমের গিভাত রাম শহরতলিতে অবস্থিত ইসরায়েল জাদুঘরের একটি শাখা যা মৃত সাগরের পুঁথি সংরক্ষণ করে। ভবনটি প্রকৃতপক্ষে পার্শ্ববর্তী হিব্রু বিশ্ববিদ্যালয়ের গিভাত রাম ক্যাম্পাসের জাতীয় পাঠাগার হিসেবে নির্মাণ করার কথা ছিলো। জেরুসালেম জাদুঘরের অংশ, কিতাবের মাজার ভবনটি ১৯৬৫ সালে ডেভিড স্যামুয়েল গোটেসম্যান নামক হাঙ্গেরীয়-ইহুদি সমাজহিতৈষীর পরিবারের অনুদানের অর্থে নির্মিত হয়। স্যামুয়েল গোটেসম্যান কিতাবের মাজারের জন্য পুরনো চারটি ধর্মীয় পুঁথি পর্যন্ত কিনেন। সাত বছর ধরে নির্মিত কিতাবের মাজার আরমান্ড ফিলিপ বার্টস, ফ্রেডরিক জন কিসলার এবং গেজার হেলার নকশা করেন। ফিলিপ ছিলেন প্রকৃতপক্ষে গোটেসম্যান এর মেয়ে এর স্বামী যার ফলে তাকে নকশার দায়িত্ব দেওয়া হয়। ফলে ইসরায়েলি প্রকৌশলবিদেরা স্বজনপ্রীতির অভিযোগ তুলেন। তবে নির্মাণকাজ শেষ হয়। এই মাজারটি সাদা গম্বুজ হিসেবে নির্মিত হয় যার চারদিকের কাঠামোর দুই-তৃতীয়াংশ রাখা হয় মাটির নিচে তথা ভূগর্ভস্থে, ফলে ভবনের কাঠামোর উপরের অংশটি এর চারপাশের জলাধারের পানিতে প্রতিফলিত হয়। সাদা গম্বুজের অন্যদিকে একটি কালো শিলার দেওয়াল রয়েছে। একটি ব্যাখ্যা অনুসারে ভবন ও দেওয়ালের রং এবং এদের আকৃতি অন্ধকারের পুত্রদের বিরুদ্ধে আলোর পুত্রদের যুদ্ধ পুঁথির কাহিনী ভিত্তি করে নির্মিত, সাদা গম্বুজটিকে আলোর পুত্র এবং কালো দেওয়ালটিকে অন্ধকালের পুত্রদের প্রতীক ধরা হয়ে থাকে। প্রাচীনতম হওয়ায় কিতাবের মাজারে সংরক্ষিত ধর্মীয় পুঁথিগুলোর ভঙ্গুরতার ফলে সেগুলো নিয়মিতভাবে প্রদর্শন করাটা অসম্ভব তাই একটি বিশেষ পদ্ধতি গ্রহণ করা হয়। ৩-৬ মাস পুঁথিগুলো প্রদর্শনীর পর পর প্রদর্শনী ক্ষেত্র থেকে সেগুলো সরিয়ে অস্থায়ীভাবে একটি বিশেষ জমা কক্ষে রাখা হয় যেখানে পুঁথিগুলো আলো থেকে কিছুটা সময়ের জন্য বিশ্রাম পেয়ে থাকে। মাজার ঘরটিতে নবী যিশাইয়ের পুঁথি রয়েছে যার নির্ধারিত তারিখ করা হয়েছে খ্রিস্টপূর্ব দ্বিতীয় শতাব্দীতে, এবং এই মাজারে সবচাইতে অক্ষত পুঁথি আলেপ্পো কোডেক্স রয়েছে যার তারিখ নির্ধারিত হয়েছে দশম শতাব্দীতে। এই আলেপ্পো কোডেক্স বর্তমানে প্রাপ্ত পৃথিবীর প্রাচীনতম টিকে থাকা বাইবেল। ভঙ্গুল প্রকৃতির হওয়ায় আসল যিশাইয়ের পুঁথির একটি প্রতিকৃতি বর্তমানে কিতাবের মাজারে প্রদর্শন করা হয়। ২০১৩ সালে ব্যাংক অব ইসরায়েল কিতাবের মাজার ভবনটিকে উৎসর্গ করে একটি ইসরায়েলি বুলিয়ন মুদ্রা প্রকাশ করেছিলো যেখানে নোটের পৃষ্ঠায় কিতাবের মাজারের ভবনের ছবি দেখা যায়। ইসরায়েলে পর্যটন ইসরায়েলের জাদুঘরের তালিকা ইসরায়েলের সংস্কৃতি [http://www.jpost.com/JerusalemReport/Article.aspx?id=176539 Israel's Treasure Trove, Jerusalem Post Classics: Shrine of the Book / Armand Phillip Bartos and Frederick John Kiesler "Shrine of the Book, The Israel Museum, The Temple"। All About Jerusalem। ৮ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [http://www.jpost.com/Magazine/Features/A-sound-in-silence A Sound in Silence, Jerusalem Post Shrine of the Book bullion coin মির রনেন, "কিপার্স অব দ্যা স্ক্রলস," দ্য জেরুসালেম পোস্ট (জুলাই ২৪, ১৯৯৭). লেলকে, রোল্যান্ড, "ডের এন্ডলস রাউম ইন ফ্রেডরিক কিসলার্স শ্রেন দেস বুচেস," ("দ্য ইন্ডলেস স্পেস ইন ফ্রেডরিক কিসলার্স শ্রাইন অব দ্য বুক") (বুক, ১৮৭ পৃ.) শেকার ভার্লাগ, আচেন, (১৯৯৯) (জার্মান) উইকিমিডিয়া কমন্সে কিতাবের মাজার সংক্রান্ত মিডিয়া রয়েছে। জেরুসালেমের ইসরায়েল জাদুঘরে কিতাবের মাজার কিতাবের মাজার (হিব্রু ভাষায়) ইসরায়েল জাদুঘর, জেরুসালেম
মঙ্গলাচরণ চট্টোপাধ্যায়

মঙ্গলাচরণ চট্টোপাধ্যায় (১৭ জুন ১৯২০ - ২০ এপ্রিল ২০০৩) ছিলেন বামপন্থী গোষ্ঠীর একজন শক্তিশালী কবি। বিংশ শতকের চল্লিশের দশকে প্রতিবাদী আন্দোলনের নির্যাস নিয়ে কবি হিসাবে আত্মপ্রকাশ কমিউনিস্ট মতাদর্শে অনুপ্রাণিত মঙ্গলাচরণের। তিনি প্রগতি লেখক সংঘের সঙ্গে যুক্ত ছিলেন। মঙ্গলাচরণের জন্ম বৃটিশ ভারতের অধুনা বাংলাদেশের যশোর জেলার নলডাঙা গ্রামে। পিতা সুরেশচন্দ্র চট্টোপাধ্যায় এবং মাতা প্রতিমা দেবী। তার পৈতৃক নিবাস ছিল অধুনা পশ্চিমবঙ্গের উত্তর চব্বিশ পরগনা জেলার বাদু মহেশ্বরপুরে। ১৯৩৭ খ্রিস্টাব্দে কলকাতার মিত্র ইনস্টিটিউশন থেকে ম্যাট্রিক পাশ করেন। প্রেসিডেন্সি কলেজ থেকে আইএসসি ও বিএসসি পাশ করে কারমাইকেল মেডিক্যাল কলেজে তিন বছর পড়ে ১৯৪৪ খ্রিস্টাব্দে ডাক্তারি পড়া ছেড়ে দেন। ওই সময়ে ভারতের কমিউনিস্ট পার্টির সান্নিধ্যে আসেন এবং ১৯৪৫ খ্রিস্টাব্দে সদস্যপদ নিয়ে সর্বক্ষণের কর্মী হন। বিদ্যালয়ে পড়াশোনার সময় কবিতাচর্চায় হাতেখড়ি হলেও ১৯৪৪ খ্রিস্টাব্দে 'পরিচয়' পত্রিকায় প্রকাশিত 'মেঘবৃষ্টিঝড়' কবিতাটি তাঁকে কবিখ্যাতি এনে দেয়। চল্লিশের দশকের প্রতিবাদী আন্দোলন আর তার সমাজমনস্কতাই সাফল্য প্রদান করে। স্বাধীনতার পরের বছরেই প্রকাশিত হয় তাঁর তেলেঙ্গানা ও অন্যান্য কবিতা। তার কথা চুপচাপ কবিতার এক অধ্যায়ের নাম "বন্যাদুর্গত মুর্শিদাবাদের কৃষকের কান্না শুনে" এবং পরের অধ্যায়ের নাম "আহত সন্তান বুকে ভিয়েতনামী মানুষের যুক্তকর ছবি দেখে" লেখা। তাঁর কবিতা সম্পর্কে শিশিরকুমার দাশের মন্তব্য করেন - " রোমান্টিকতা ও সমাজমনস্কতা, ব্যক্তিগত উচ্চারণ ও জনকবিতার সমন্বয় ঘটেছে তাঁর রচনায়।" মঙ্গলাচরণ ১৯৪৪ খ্রিস্টাব্দ হতে ১৯৪৯ খ্রিস্টাব্দ পর্যন্ত প্রগতি লেখক সংঘের সঙ্গে যুক্ত ছিলেন। তিনি ১৯৫০-৫১ খ্রিস্টাব্দ এবং ১৯৫৬-৬৫ খ্রিস্টাব্দ সময়ে "পরিচয়" পত্রিকার সম্পাদনা করতেন। পত্রিকা সম্পাদনা ও কবিতা লেখা ইত্যাদির সঙ্গে শিক্ষকতাও করেছেন। পরবর্তীতে ১৯৭০ খ্রিস্টাব্দ হতে ১৯৭৪ খ্রিস্টাব্দে তিনি সোভিয়েত তথ্যকেন্দ্রে অনুবাদকের কাজ নিয়ে মস্কো যান। সেখানে প্রগতি প্রকাশনে ১৯৮০ খ্রিস্টাব্দ পর্যন্ত কাজ করেন। শেষে ভারতে ফিরে কবিতা লেখা ও সাহিত্যচর্চাই করেছেন। তাঁর রচিত কবিতা গ্রন্থগুলির মধ্যে উল্লেখযোগ্য গ্রন্থগুলি হল- স্নায়ু মনপবন (১৯৪২) ঘুমপাড়ানি ছড়া তেলেঙ্গানা ও অন্যান্য কবিতা (১৯৪৮) হায় ছায়াবৃতা মেঘ বৃষ্টি ঝড় (১৯৫১) কটি কবিতা ও একলব্য (১৯৫৯) কোথাও যাওয়ার কথা ছিল সূর্যের সাম্রাজ্য ভিনদেশ ইত্যাদি। তাঁর সম্পাদিত গ্রন্থ হল মানুষের সপক্ষে কবি মঙ্গলাচরণ ১৯৯১ খ্রিস্টাব্দে তাঁর "স্বনির্বাচিত কবিতা সংকলন" গ্রন্থের জন্য পশ্চিমবঙ্গ সরকারের সাহিত্য পুরস্কার- রবীন্দ্র পুরস্কার লাভ করেন। কবি মঙ্গলাচরণ ২০০৩ খ্রিস্টাব্দের ২০শে এপ্রিল প্রয়াত হন। শিশিরকুমার দাশ (২০১৯)। সংসদ বাংলা সাহিত্যসঙ্গী। সাহিত্য সংসদ, কলকাতা। পৃষ্ঠা ১৬১। আইএসবিএন 978-81-7955-007-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৯০, আইএসবিএন ৯৭৮-৮১-৭৯৫৫-২৯২-৬ "কলকাতার কড়চা - শতবর্ষ"। সংগ্রহের তারিখ ২০২১-১১-০৯।
চাকা চিংড়ি

চাকা চিংড়ি (বৈজ্ঞানিক নাম: Fenneropenaeus indicus, পূর্বে Penaeus indicus) বিশ্বের অন্যতম প্রধান বাণিজ্যিক চিংড়ির একটি প্রজাতি। এটি সাদা চিংড়ি হিসেবেও পরিচিত। এ জাতীয় চিংড়ি পানির ব্যাপক লবনাক্ততা ও তাপমাত্রার তারতম্য সহ্য করতে অক্ষম। চাকা চিংড়ির পোনা সুন্দরবনের মোহনা অঞ্চলের খাল, খাড়ি প্রভৃতি এলাকায় প্রচুর পরিমাণে পাওয়া যায়। প্রাপ্ত বয়স্ক চাকা চিংড়ি সমুদ্র এবং মোহনায় বসবাস করে। অত্যন্ত সুস্বাদু ও পুষ্টিগুণ সমৃদ্ধ এই চাকা বা সাদা চিংড়ি সামুদ্রিক একটি মাছ। এটি মাঝারি আকৃতির চিংড়ি। একটি পূর্ণবয়স্ক চিংড়ি ২২ সে.মি.(৯ ইঞ্চি)পর্যন্ত হতে পারে। এটি সাধারণত একটি মাছ সাধারণত ২০ থেকে ৫০ গ্রাম অব্দি হয়ে থাকে। মাথা ছাড় প্রতি কেজিতে ৩০ টা থেকে ৭০/৮০ টা পর্যন্ত হতে পারে। চাকা চিংড়ি সামুদ্রিক মাছ। এটা দেখতে যেমন সুন্দর খেতেও তেমন সুস্বাদু। মাছপ্রেমীদের প্রিয় তালিকায় চাকা চিংড়ি অন্যতম। পুষ্টিগুণ সমৃদ্ধ ১০০ গ্রাম চাকা চিংড়িতে রয়েছে ১০৬ মিলি গ্রাম ক্যালরি, ১.৭৩ গ্রাম ফ্যাট, ১৫২ মিলিগ্রাম কোলোস্টোরল, ১৪৮ মিলিগ্রাম সোডিয়াম, ২০.৩ গ্রাম প্রোটিনসহ ০ কার্বোহাইড্রেট। এই মাছটি মালাইকারি হিসেবে যতাপুযুক্ত একটি মাছ।তাছাড়া যেকোনো ছোট বড় অনুষ্ঠানে এ মাছের জুড়ি নেই। রসালো ভূনা, ভাঁজি কিংবা তরকারির সাথে রান্না করা যায় এটি। চাকা চিংড়ি বিভিন্ন নামে পরিচিত। ভারতীয় সাদা চিংড়ি, লাল পায়ের চিংড়ি, কলা চিংড়িসহ বিভিন্ন নামে চাকা চিংড়ি পরিচিত। চাকা চিংড়ি ২-৯০ মিটার (৭-২৯৫ ফুট) পানির নিচের কাদা ও বালুময় কাদামাটি পছন্দ করে। এরা ২২২ মি.মি. (২২ সে.মি.) পর্যন্ত লম্বা হয় এবং আয়ুকাল ১৮ মাস। নদী কিংবা খালের পাশ ঘের হলে ঘেরে পানি ঢোকানোর সময় চাকা চিংড়ির পোনা ঘেরে ঢোকে। প্রাকৃতিকভাবেই বড় হয়।দামও ভালো পাওয়া যায় এবং বাজারে বেশ চাহিদা থাকায় চাকা চিংড়ি চাষের দিকে চাষিরা বর্তমানে বেশ আগ্রহী। শুধুমাত্র বাগেরহাটেই ৩৫ হাজারের অধিক ঘেরে মিশ্র ভাবে চাকা চিংড়ি চাষ হচ্ছে। IUCN, id:CR0014 "Fenneropenaeus indicus (H. Milne Edwards, 1837)"। ইন্টিগ্রেটেড ট্যাক্সোনোমিক ইনফরমেশন সিস্টেম। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Fenneropenaeus indicus"। Aquaculture Compendium। সিএবি ইন্টারন্যাশনাল। জুলাই ১৯, ২০১১ তারিখে মূল থেকে আর্কাইভ করা। সংগ্রহের তারিখ মে ২৭, ২০১০।
আনজোব টানেল

আনজোব টানেল, ইস্তিকলোল টানেল বা উশতুর টানেল হল একটি ৫,০৪০ মিটার দীর্ঘ টানেল যা তাজিকিস্তানের রাজধানী দুশানবে থেকে ৮০ কিমি (৫০ মাইল) উত্তর-পশ্চিমে ২,৭২০ মিটার (৮,৯২০ ফুট) উচ্চতায় অবস্থিত। টানেলটি এম৩৪ হাইওয়ের অংশ যা তাজিক রাজধানীকে দেশের দ্বিতীয় বৃহত্তম শহর খুজান্দের সাথে সংযুক্ত করেছে। টানেলটির নির্মানকাজ আংশিকভাবে শেষ হওয়া সত্ত্বেও ২০০৬ সালে চলাচলের জন্য খুলে দেয়া হয়েছিল। ২০১৪ সালে ইরানের সরকার টানেলটির নির্মানকাজ শেষ করার জন্য তাজিকিস্তানের সাথে একটি চুক্তি স্বাক্ষর করে এবং ২০১৫ সালের শেষের দিকে টানেলটি পুনরায় চালু করা হয়েছিল। টানেলটি দুশানবে থেকে খুজান্দের যাওয়া-আসা করার সময় গাড়ীচালকদের কমপক্ষে ৪ ঘন্টা সময় বাঁচিয়ে দেয় এবং যাত্রীদের উজবেকিস্তানের মধ্য দিয়েও আর যাওয়ার প্রয়োজন পড়েনা। স্থলপথে দুশানবে থেকে খুজান্দে যাওয়া-আসা করার জন্য উজবেকিস্তানের স্থলভাগের কিছু অংশ তাজিকিস্তান ব্যবহার করত। দেশদুটি দীর্ঘমেয়াদী কূটনৈতিক বিরোধে ভুগছে, ফলে তাজিকিস্তানের দুটি বৃহত্তম শহরের মধ্যে গাড়ী চলাচলে প্রতিবন্ধকতা সৃষ্টি করার একটা প্রবণতা উজবেকিস্তানের মধ্যে লক্ষ করা যেত। এই টানেলটির নির্মাণ উজবেকিস্তানের সেই ক্ষমতার অবসান ঘটিয়েছে । এটি অন্যান্য বড় বড় সমবায় প্রকল্পের সূচনায় অগ্রগণ্য ভূমিকা পালন করেছে, যেমন সাংতুদা-২ পাওয়ার প্লান্টের উদ্বোধন। টানেলটি একটি পরিকল্পিত মহাসড়কের অংশ হতে পারে যা ইরান থেকে পশ্চিম আফগানিস্তানের হেরাত এবং উত্তর আফগানিস্তানের মাজার-ই-শরিফ এবং শেরখান বন্দর হয়ে তাজিকিস্তান এবং সেখান থেকে চীন পর্যন্ত যাবে বলে ধারণা করা হচ্ছে। এই রুটটির নামকরণ করা হয়েছে নতুন সিল্ক রোড। টানেলটি দুশানবে এবং উজবেকিস্তানের রাজধানী তাসখন্দের মধ্যে একটি ট্রানজিট রুটও। টানেল নির্মাণের আগে, বিশেষ করে শীতের সময়, অতিরিক্ত তুষারপাতের হুমকির কারণে এই দুই দেশের রাজধানী-কেন্দ্রিক বাণিজ্যে পর্যায়ক্রমিক ব্যাঘাত ঘটত। আনজোব টানেল সেই বাণিজ্যিক বিপর্যয় অনেকাংশে কমিয়ে দিয়েছে। টানেলটি আনুষ্ঠানিকভাবে মার্চ ২০০৬-এ উন্মোচন করা হয়; এটি ইরানি সাবির কোম্পানি দ্বারা নির্মিত হয়েছিল। মে ২০১৪ পর্যন্ত, টানেলটির নির্মানকাজ অসমাপ্ত ছিল এবং ইরান সরকার এবং তাজিক সরকার মার্চ ২০১৫ এর শেষের দিকে প্রকল্পটি সম্পূর্ণ করার জন্য একটি চুক্তি স্বাক্ষর করে। টানেলটি মেরামতের কাজের জন্য জুন ২০১৫ –এ বন্ধ করে দেওয়া হয়। ছিদ্রগত সমস্যার সমাধান এবং বেস কংক্রিট করার পর টানেলটিতে পর্যাপ্ত লাইট বসিয়ে সেপ্টেম্বর ২০১৫-তে যান চলাচলের জন্য পুনরায় খুলে দেয়া হয়। আনজোব টানেল আনুষ্ঠানিকভাবে আগস্ট ২০১৭-তে উদ্বোধন করা হয়। "Российско-Китайское торгово-экономическое сотрудничество"। ১৪ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  সড়ক
নেপালের পতাকার তালিকা

এটি নেপালে ব্যবহৃত বর্তমান ও পূর্বের সমস্ত পতাকার তালিকা। "Flag of Nepal"। Encyclopædia Britannica (ইংরেজি ভাষায়)। ১৮ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Smith, Nicole (৯ নভেম্বর ২০১৫)। What Flag? (ইংরেজি ভাষায়)। Book Sales। আইএসবিএন 978-0-7858-3323-9। ১৮ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nosowitz, Dan (৩ সেপ্টেম্বর ২০১৮)। "Decoding the Unusual Shape of the Nepali Flag"। Atlas Obscura (ইংরেজি ভাষায়)। ১৮ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nepal Royal Flags"। crwflags.com। সংগ্রহের তারিখ ২০২১-০১-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kathmandu Metropolitan City Office"। Kathmandu। ১ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Peissel, Michel (১৯৯২)। Mustang: A Lost Tibetan Kingdom (ইংরেজি ভাষায়)। Pilgrims Book House। আইএসবিএন 978-81-7303-002-4। ১৮ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Principality of Mustang, Nepal"। crwflags.com। ১৮ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সৈয়দ গিয়াসউদ্দিন আহমেদ

সৈয়দ গিয়াসউদ্দিন আহমেদ (অজানা - ১০ সেপ্টেম্বর ২০২১) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের লোক প্রশাসন বিভাগের অবসরপ্রাপ্ত অধ্যাপক এবং জাতীয় কবি কাজী নজরুল ইসলাম বিশ্ববিদ্যালয়ের (জাককানইবি) দ্বিতীয় উপাচার্য ছিলেন। সৈয়দ গিয়াসউদ্দিন আহমেদ প্রায় ৪০ বছর ঢাকা বিশ্ববিদ্যালয়ের রাষ্ট্রবিজ্ঞান ও লোকপ্রশাসন বিভাগে শিক্ষকতা করেছেন। তিনি ২০০৯ থেকে ২০১৩ সাল পর্যন্ত জাতীয় কবি কাজী নজরুল ইসলাম বিশ্ববিদ্যালয়ের দ্বিতীয় উপাচার্য হিসেবে দায়িত্ব পালন করেন। দেশি ও বিদেশি জার্নালে তার প্রায় ৫০টি গবেষণামূলক নিবন্ধ প্রকাশিত হয়েছে। এছাড়া তিনি জনপ্রশাসন, রাষ্ট্রবিজ্ঞান, স্থানীয় সরকার এবং সিভিল সার্ভিস ম্যানেজমেন্ট - এর উপর একাধিক গ্রন্থের রচয়িতা। সৈয়দ গিয়াসউদ্দিন আহমেদ নিউমোনিয়া ও বার্ধক্যজনিত কারণে চিকিৎসাধীন অবস্থায় ২০২১ সালের ১০ সেপ্টেম্বর ঢাকায় মৃত্যুবরণ করেন। মৃত্যুকালে তার বয়স হয়েছিল ৮০ বছর। "শিক্ষাবিদ ড. সৈয়দ গিয়াসউদ্দিন আহমেদ আর নেই"। মানবজমিন। ১০ সেপ্টেম্বর ২০২১। সংগ্রহের তারিখ ১০ নভেম্বর ২০২১।  "ঢাবি'র সাবেক অধ্যাপক সৈয়দ গিয়াসউদ্দিন আহমেদ- এর মৃত্যুতে ইউজিসি চেয়ারম্যানের শোক"। ইউজিসি। ১২ সেপ্টেম্বর ২০২১। সংগ্রহের তারিখ ১০ নভেম্বর ২০২১।  "জাককানইবির সাবেক ভিসি প্রফেসর গিয়াসউদ্দিনের মৃত্যু"। ক্যাম্পাস লাইভ। ১১ সেপ্টেম্বর ২০২১। ১০ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০২১।